Joe Ingles

Džozefas Havartas Inglsas (, g. 1987 m. spalio 2 d.) – Australijos krepšininkas, žaidžiantis NBA lygoje besivaržančioje Milvokio „Bucks“ komandoje. D. Inglsas rungtyniavo Jutos „Jazz“ komandoje nuo 2014 iki 2022 m. ir pataikė daugiausiai tritaškių komandos istorijoje.

Karjera

NBL (2006-2009) 
2006 m. kovo 17 d. D. Inglsas prisijungė prie Melburno „South Dragons“ komandos. 2006-2007 m. sezone D. Inglsas vidutiniškai pelnydamas 15,3 taškus, tapo NBL lygos metų naujoku. 2009 m. tapo lygos čempionu.

Eurolyga (2009-2014) 
2010 m. lapkritį D. Inglsas prisijungė prie FC Barselonos komandos, su kuria 2011 ir 2012 m. tapo Ispanjijos krepšinio lygos čempionais.

2012 m. liepos 24 d. D. Inglsas pasirašė dviejų metų sutartį su Tel Avivo „Maccabi“ komanda. Rungtyniaujant Tel Avivo „Maccabi“ komandoje, 2014 m. D. Inglsas tapo Izraelio krepšinio lygos, Izraelio krepšinio taurės ir Eurolygos čempionas.

NBA (2014-dabar) 
2014 m. spalio 27 d. D. Inglsas prisijungė prie Jutos „Jazz“ komandos.

2017 m. liepos 25 d. D. Inglsas pasirašė kelerių metų sutartį su Jutos „Jazz“.

2020-2021 m. NBA sezone D. Inglsas tapo NBA šešto žaidėjo apdovanojimo finalininkas.

2022 m. vasario 9 d. D. Inglsas buvo išmainytas į Portlando „Trail Blazers“ komandą, tačiau dėl kelio raiščių traumos, nesužaidė nei vienų rungtynių. 2022 m. liepos 6 d. D. Inglsas pasirašė vienerių metų sutartį su Milvokio „Bucks“, kurio vertė siekė 6,5 mln. JAV dolerių.

Šalies rinktinė 
D. Inglsas debiutavo Australijos vyrų krepšinio rinktinėje 2008 m. vasaros olimpinėse žaidynėse. D. Inglsas taip pat atstovavo krepšinio rinktinei 2012, 2016 ir 2020 m. vasaros olimpinėse žaidynėse. 2020 m. vasaros olimpinėse žaidynėse rinktinė iškovojo bronzą. 

2009 m. Okeanijos krepšinio čempionate D. Inglsas tapo vicečempionu, o 2011 ir 2013 m. – čempionu.

Pasiekimai 

 2020 m. vasaros olimpinės žaidynės – 
 2011, 2013 m. Okeanijos krepšinio čempionatai – 
 2009 m. Okeanijos krepšinio čempionatas – 
 2014 m. Eurolygos čempionas
 2014 m. Izraelio krepšinio lygos čempionas
 2014 m. Izraelio krepšinio taurės čempionas
 2011, 2012 m. Ispanijos krepšinio lygos čempionas
 2011, 2012 m. Ispanijos krepšinio supertaurės čempionas 
 2012 m. Katalonijos krepšinio lygos čempionas
 2009 m. NBL čempionas
 2006, 2007 m. NBL Visų žvaigždžių rungtynių žaidėjas
 2007 m. NBL metų naujokas

Išnašos 

Australijos krepšininkai
Australijos olimpiečiai